laion/Wikipedia-Exotic huggingface dataset:
ישראל צנג

ישראל צנג (2 במרץ 1946 – 13 בפברואר 2023) היה פרופסור באוניברסיטת תל אביב, התמחה בעיקר בחקר ביצועים. כיהן כדקאן הפקולטה לניהול ע"ש קולר באוניברסיטת תל אביב וכנשיא המכללה האקדמית תל אביב-יפו. ישראל צנג נולד בארץ ישראל בשנת 1946. לאחר סיום שירותו בצה"ל התחיל את הלימודים בטכניון וסיים אותו בשנת 1970. בשנת 1974 קיבל תואר דוקטור, על עבודה שכותרתה Generalized Convex Programming. לאחר קבלת התואר התקבל לסגל הפקולטה לניהול באוניברסיטת תל אביב. בשנת 1988 מונה לפרופסור. בשנים 1994–1999 היה דיקאן הפקולטה. בשנת 2006 הפך לפרופסור אמריטוס. בשנת 2006 התמנה לסגן נשיא המכללה האקדמית תל אביב-יפו ובשנים 2008–2011 כיהן כנשיא המכללה. היה חבר בארגונים מדעיים ונשיא ארגון ישראלי לחקר ביצועים בשנים 1990–1992. במהלך עבודתו פרסם מאמרים רבים בתחום חקר ביצועים, בחלקם עם עמיתיו מאוניברסיטה תל אביב גבריאל הנדלר, אברהם בז'ה ומרדכי אבריאל. נפטר בפברואר 2023. ישראל צנג, באתר פרויקט הגנאלוגיה במתמטיקה ישראל צנג, באתר dblp ישראל צנג, באתר גוגל סקולר קורות חיים, באתר אוניברסיטת תל אביב (באנגלית) פרופ' ישראל צנג ז"ל, באתר אבלים, ‏14 בפברואר 2023
מפרץ סנדוויץ'

מפרץ סנדוויץ' (באינוקטיטוט: Natsitok) הוא מפרץ טבעי בים לברדור, הממוקם בפרובינציית ניופאונדלנד ולברדור הקנדית. המפרץ היה יושב בתחילה על ידי האינואיטים. במאה ה-18, בשל נדידת כלבי הים, החלו יותר אירופאים לפקוד את האזור. ב-1763, בעקבות מלחמת שבע השנים, השתלטו האנגלים על המפרץ, והוא התמלא בציידי לווייתנים. הימאי האנגלי ג'ורג' קרטרייט (אנ') היה הראשון שחקר את המפרץ ביסודיות. הוא נתן שמות למרבית האיים במפרץ, ובשנת 1775 ייסד את שתי הערים שלחופי המפרץ, קרטרייט ופרדייס ריבר. אורך המפרץ הוא כ-40 קילומטרים, רוחבו הממוצע הוא 10 קילומטרים ורוחבו המרבי הוא 20 קילומטרים. למרות היקפו הקטן, מפרץ סנדוויץ' הוא עמוק יחסית, וקרקעיתו היא סלעית ובוצית. עומקו בדרך כלל הוא כחמישים מטרים, אך בחלקו הדרומי, שבו יש יותר איונים ושוניות, העומק יכול להגיע עד 86 מטרים. המפרץ ממוקם באזור בו זרמי הגאות והשפל מתונים יחסית, אך באזור האי ארל צורת המפרץ משתנה בחדות, ולכן זרמי הגאות שם חזקים מאוד. באזור נמל קרטרייט התפתח מפרץ קטן ורדוד המוגן מפני זרמים אלו. במפרץ איים רבים בגדלים שונים, ומספר יובלים של נהרות נשפכים אליו. האקלים באזור הוא אקלים תת-ארקטי. הביומה דומה לטונדרה הארקטית. המדרונות שסביב המפרץ מכוסים ביערות של אשוחית שחורה, אשוחית לבנה ואשוח ריחני. בנהרות המפרץ מצויים בעיקר דגי אלתית, טרוטה וזאב נהרות צפוני. במימי המפרץ יש מגוון לווייתנים ודולפינים רחב, בהם לווייתן מינקי, לווייתן גדול-סנפיר, דמויי ראשתן, נתב, לווייתן כחול וקטלן. במדרונות המפרץ מקננות קהילות גדולות של אוריה מצויה ותוכי ים אטלנטי. סביב המפרץ ממוקמות שתי ערים גדולות, קרטרייט ופרדייס ריבר, המחוברות לקנדה באמצעות כביש 510 וכביש 516. בקרטרייט קיים נמל גדול, ובו גם מפעל של חברת "Labrador Fishermen's Union Shrimp Company" המעבד סרטני שלג (אנ') וחלזונות ים (אנ') במפעל מועסקים כ-100–150 עובדים. מעבורות מחברות בין הערים הגדולות ובין כפרי האינואיטים הקטנים שסביב. באזור קיימת תיירות קיאקים מפותחת, אך הניווט באזור יכול להיות קשה בשל זרמי הגאות ופגעי מזג האוויר. מדיה וקבצים בנושא מפרץ סנדוויץ' בוויקישיתוף https://www.mun.ca/labmetis/pdf/toponymy%20final%20report.pdf (אורכב 04.01.2018 בארכיון Wayback Machine) United States Hydrographic Office; Davenport, Richard G. (1884). Newfoundland and Labrador: The coast and banks of Newfoundland and the coast of Labador, from Grand Point to the Koksoak River, with the adjacent islands and banks (Public domain ed.). Govt. print. off. pp. 523–. נבדק ב-20 בנובמבר 2011. {{cite book}}: (עזרה) Sandwich Bay Stories: Understanding the Past to Build the Future, www.mun.ca Paradise River : Labrador Coastal Drive, www.labradorcoastaldrive.com https://www.gov.nl.ca/nr/rewrite.php?rewrite_uri=nr/mines/geoscience/publications/reportactivities/1978/Cherry_ROA1978.pdf, www.gov.nl.ca (באנגלית) Cartwright : Labrador Coastal Drive, www.labradorcoastaldrive.com Goose Bay - Rigolet - Cartwright - Black Tickle - Ports North To Nain, www.tw.gov.nl.ca (באנגלית)
יחסי יוון–מונטנגרו

יחסי יוון–מונטנגרו הם יחסי החוץ בין יוון למונטנגרו. היחסים בין נסיכות מונטנגרו לממלכת יוון החלו רשמית בשנת 1881. יוון הכירה במונטנגרו ב-13 ביוני 2006. שתי המדינות כוננו יחסים דיפלומטיים ב-18 בדצמבר 2006. מונטנגרו מחזיקה ביוון שגרירות באתונה. מאידך, יוון מחזיקה במונטנגרו שגרירות בפודגוריצה. מדיה וקבצים בנושא יחסי יוון–מונטנגרו בוויקישיתוף אתר על יחסי מדינות
דוד ויטל

דוד ויטל (10 באפריל 1927 – ינואר 2023) היה פרופסור להיסטוריה ולמדעי המדינה באוניברסיטת תל אביב. דוד ויטל נולד בלונדון ב-1927, למאיר וברברה גרוסמן. בשנת 1934 עלה לישראל. את התואר הראשון והשני עשה ויטל באוניברסיטת אוקספורד, 1955. את התואר השלישי השלים באוניברסיטת אוקספורד ב-1966. בשנים 1954–1965 עבד במשרד החוץ הישראלי ובמשרד ראש הממשלה. הוא היה בצוות ההקמה של אגף תבל ב"מוסד". שימש כמרצה באוניברסיטת סאסקס באנגליה בשנים 1966–1968. כיהן כפרופסור באוניברסיטת בר-אילן בשנים 1968–1972. כיהן כפרופסור באוניברסיטת תל אביב, בשנים 1977–1995. מאז 1995 היה פרופסור אמריטוס של אוניברסיטת תל אביב. בשנת 2008 זכה בפרס ביאליק לחכמת ישראל. דוד ויטל היה נשוי מ-1957 עד לפטירתו לעליזה (וקסמן) ולהם שלושה ילדים. נפטר בינואר 2023. המהפכה הציונית, 3 כר', עם עובד, 1978–1991 מדינות קטנות במבחן הקיום: עיונים בפרשיות סכסוך בין מעצמה גדולה לקטנה, עם עובד, 1972 The inequality of states : a study of the small power in international relation The origins of Zionism The survival of small states: studies in small power/great power conflict Towards a new polarization of Jewry Zionism, the crucial phase The future of the Jews A People Apart: A Political History of the Jews in Europe 1789–1939 Zionism: The Formative Years Making of British Foreign Policy: Study in Political Science כמו כן פרסם ויטל מספר רב של מאמרים בעיתונות המדעית. פרסומיו של דוד ויטל, באתר הספרייה הלאומית פרופ' דוד ויטל מדבר על חשיבותם של ספרי זכרונות אוניברסיטת תל אביב, בית הספר למדעי המדינה, ממשל ויחסים בינלאומיים, אמריטוס David Vital, Prabook (אתר אנציקלופדי מקוון לביוגרפיות) ראו למעלה בקישור לפרסומיו בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מפרצון ברהמס

מפרצון ברהמס (באנגלית: Brahms Inlet) הוא מפרצון מכוסה קרח בקצה הדרומי של חצי האי בטהובן באי אלכסנדר, שבאנטארקטיקה. אורכו (רוחב פתחו) של המפרצון 46 קילומטרים; ורוחבו (כניסתו אל תוך היבשת) 11 קילומטרים. קצהו הצפון-מזרחי של המפרצון הוא נקודת מאזה; הר גריג מצוי בסמוך לבסיס הדרום מזרחי של המפרצון. המפרצון ממוקם בין חצי האי האריס וחצי האי דרוקר. המפרצון התגלה מהאוויר ומופה לראשונה באופן גס על ידי משלחת החקר האנטארקטית רון בין השנים 1947–1948. הקרחון מופה בשנית בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של המפרצון ניתן לו על ידי הוועדה המייעצת לשמות אנטארקטיים של בריטניה. המפרצון נקרא על שמו של המלחין הגרמני יוהנס ברהמס; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. מפרצון ברהמס באתר הסקר הגאולוגי של ארצות הברית מפרצון ברהמס באתר הגאזט האנטארקטי של ממשלת אוסטרליה מפרצון ברהמס באתר הגאזט האנטארקטי המשווה SCAR של ממשלת אוסטרליה מפרצון ברהמס באתר marineregions תחזית מזג אוויר עדכנית ארוכת טווח עבור מפרצון ברהמס גאזט השמות האנטארקטיים הרשמי של ארצות הברית n מידע גאוגרפי והיסטורי לפי מקור אחר המיפוי בוצע בשנת 1959. מידע היסטורי על מתן שמות אתרים באזור
הר גריג (אנטארקטיקה)

הר גריג (באנגלית: Mount Grieg) הוא הר בדרום מערב האי אלכסנדר, שבאנטארקטיקה. גובהו של ההר 800 מטרים מעל פני הים; והוא ההר ה-4,521 באנטארקטיקה לפי גובהו. ההר מכוסה שלג ברובו, למעט מדרונותיו המערביים שסלעיהם חשופים משלג. ההר ממוקם בבסיסו של חצי האי דרוקר, והוא מתנשא מעל החלק הדרום מזרחי של מפרצון ברהמס. ההר מופיע לראשונה במפות של משלחת החקר האנטארקטית רון. ההר מופה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. ההר מופה בשנית בשנת 1988 על ידי הסקר הגאולוגי של ארצות הברית. שמו של ההר ניתן לו על ידי הוועדה המייעצת לשמות אנטארקטיים של בריטניה. ההר נקרא על שמו של המלחין הנורווגי אדוורד גריג; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • J.L. SMELLIE, Lithostratigraphy of Miocene-Recent, alkaline volcanic fields in the Antarctic Peninsula and eastern Ellsworth Land, Antarctic Science 71 (3): 362-378 (1999) הר גריג באתר הסקר הגאולוגי של ארצות הברית הר גריג באתר הגאזט האנטארקטי של ממשלת אוסטרליה הר גריג באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי הרי אנטארקטיקה לפי גובהם מידע היסטורי על מנת שמות אתרים באזור
גבעת התור

גבעת התור היא גבעת כורכר קטנה בצפון מערב נס ציונה. פסגת הגבעה היא הנקודה הגבוהה ביותר בתוך תחומי העיר נס ציונה ומשקיפה על מרחבי העיר ועל הסביבה. הכורכר הוא סלע משקע פריך נקבובי שנוצר מדיונות חול ים, שהתאבנו במהלך שנים רבות. סלע הכורכר נדיר וייחודי בעולם. נמצא בעיקר במזרח הים התיכון. גבעות כורכר כאלו היו נפוצות במישור החוף ובשפלה. כיום כמעט ולא נותר מהן שריד, עקב בניה, סלילה וחקלאות. על הגבעה מתקיימים מאות מיני צומח, חלקם נדירים ואנדמיים, בסכנת הכחדה. איריס ארגמן, קורנית מקורקפת, מתנן שעיר, חצב, כלנית, שום תל אביבי ועוד. מרבית שטח הגבעה טבעי ומכוסה בצמחייה המאפיינת רכסי כורכר ובשיחי שרביטן. הגבעה מכותרת בשכונות הצפוניות של נס ציונה. מצידה המערבי נמצאים שדות חקלאיים. מאז ומתמיד משכה הגבעה מטיילים ואוהבים שחיפשו פינת טבע רגועה ושקטה מחוץ לעיר. בעבר התנשאה הגבעה בלב פרדסים ושדות חקלאיים. רום הגבעה הוא רכס צר ממזרח למערב. במזרח הגבעה מתנשאים עצי "פיקוס השדרות" ענקיים ועתיקים. מדרונותיה של הגבעה תלולים וזרועים מחשופי כורכר מיוחדים. במרכז הגבעה, בריכת בטון עגולה. בעבר שימשה כמאגר מי שתייה וסיפקה מים לנס ציונה ולפרדסי התפוזים, שהשתרעו מאופק עד אופק. בדרום הגבעה, מתנוסס פסל ברזל סוריאליסטי, עשוי חלקי מכונות מתכת חלודות. הפסל – "מרכבה 2002" מעשה ידיו של יעקב דורצ'ין, צופה על העיר המתפתחת כשגבו אל גבעת התור. בקרבת הפסל מחצבת כורכר ישנה, מעליה צוקי כורכר ומחשופים רבי שכבות המספרות את הגאולוגיה של היווצרות הכורכר. בבסיס המצוקים נמצאות מחילות של שועלים. המצוקים מנוקדים בחורים ובמחילות, שחצבו שרקרקים. השרקרק, ציפור מיוחדת מגיע לארץ בחודש מאי מאפריקה, ומקנן במצוקי הכורכר. הוא חוצב חורים עגולים וקטנים לעומק של שני מטרים במרכז המצוק, ובהם מגדל את גוזליו. במערב הגבעה הקימה עיריית נס ציונה בשנת 2017 את "מצפה הפרשים הניו זילנדים", לציון 100 שנים לקרב עיון קרא במלחמת העולם הראשונה. בקרב קשה ועקוב מדם כבשו כוחות חטיבת הרובאים הרכובים הניו זילנדית מחיל המשלוח המצרי של הצבא הבריטי את האזור מידי כוחות צבא האימפריה העות'מאנית.
זהבה ושלושת הדובים (סרט, 1991)

זהבה ושלושת הדובים (באנגלית: Goldilocks and the Three Bears) הוא סרט הנפשה אוסטרלי לכל המשפחה משנת 1991, המבוסס על סיפור ילדים בעל אותו שם מאת רוברט סאותי. הסרט נכתב על ידי לאונרד לי ורוז פיליפס, והופק באולפני ההנפשה ברבנק. הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1991 בדיבוב אנגלי. בישראל הסרט שודר לראשונה בדיבוב לעברית בשנת 1995 בערוץ הטלוויזיה החינוכית הישראלית, ולאחר מכן הופץ בקלטות וידאו ו-DVD בהפצת קלסיקלטת. אורך הסרט הוא כ-49 דקות. ערך מורחב – זהבה ושלושת הדובים הסרט עוקב אחר זהבה, ילדה שבדרכה הביתה דרך היער נתקלת בבית בו גרה משפחת דובים. זהבה מחליטה להיכנס לבית, ולהפתעה המשפחה לא נמצאה בו, דבר שגרם לה מסקרנות לטעום מדייסת המשפחה, לשבת על כיסאות המשפחה, ולשכב על מיטות המשפחה. כשמשפחת הדובים, הכוללת אבא, אמא וילד, חוזרת הביתה, היא מוצאת את זהבה. תחילה, זהבה חששה מהמשפחה אך במהרה נוצרה ביניהם ידידות נפלאה. מאוחר יותר, זהבה הלכה להופעה בקרקס, שם היא נחרדה לראות שמשפחת הדובים לכודה אצל קנולטי, מנהל קרקס אכזרי. זהבה, יחד עם בונגו הליצן וחיות הקרקס, עושה הכל כדי להציל את המשפחה. קלייר קראות'ר ג'ואנה מור לי פרי הדיבוב העברי של הסרט בוים על ידי ניקו בר, והופק על ידי אורית יואלי סנה. הילה זינגר נאור - זהבה דבי בסרגליק - אמא דובה / אמא של זהבה / אמא ארנבת ניקו בר - אבא דב / מספר / אבא של זהבה / מנחה בלט / מר מקנולטי איריס זינגר - דב דובון / בני הארנב יוסי ברק - שופי הינשוף / בולע הלהבות דודי בן אדרת - בונגו הליצן / הפגז האנושי זהבה ושלושת הדובים - עיבודים "זהבה ושלושת הדובים", במסד הנתונים הקולנועיים IMDb (באנגלית) זהבה ושלושת הדובים, במיזם "אישים" לתיעוד היצירה הישראלית
Head Above Water

Head Above Water (בעברית: ראש מעל המים) הוא אלבום האולפן השישי של הזמרת-יוצרת הקנדית אבריל לאבין. האלבום יצא לאור ב-15 בפברואר 2019 על ידי חברת התקליטים BMG רייטס מנג'מנט. זהו אלבומה הראשון מאז 2013, מה שהופך את האלבום הזה לאלבום שיצא בהכי הרבה מרווח זמן מקודמו. בניגוד לאלבומיה הקודמים היא הייתה שותפה לחלק מהפקת שירי האלבום שהיא משתפת פעולה עם מפיקים נוספים ביניהם בעלה לשעבר צ'אד קרוגר, סטפן מוקסיו, כריס בייספורד, יוהאן קרלרסון, לורן כריסטי (מהצמד המטריס) ועוד. מבחינה לירית, האלבום שאב השראה מהמאבק שלה במחלת הליים אותו היא תיארה כ-"מסע רגשי". שיר הנושא יצא לאור כסינגל הראשון מהאלבום בספטמבר 2018. שלושה חודשים לאחר מכן יצא לאור הסינגל השי "Tell Me It's Over". הסינגל השלישי מהאלבום היה השיר "Dumb Blonde" אשר יצא לאור בסמוך ליציאת האלבום בשיתוף עם הראפרית ניקי מינאז' והשיר "I Fell in Love with the Devil" יצא לאור כסינגל הרביעי מהאלבום. האלבום שהה 6 שבועות בחמישייה הפותחת במצעד האלבומים הקנדי. על מנת לקדם את האלבום יצאה בספטמבר האחרון לסיבוב ההופעות "Head Above Water Tour". זהו סיבוב ההופעות הראשון שלה מזה 5 שנים. כל המופעים שהיו צריכים להתקיים בשנת 2020, בוטלו עקב התפרצות נגיף קורונה-ווהאן. מידע על האלבום Head Above Water באתר MusicBrainz מידע על האלבום Head Above Water באתר AllMusic האלבום Head Above Water באתר Discogs האלבום Head Above Water באתר ספוטיפיי האלבום Head Above Water באתר דיזר האלבום Head Above Water באתר אפל מיוזיק האלבום Head Above Water באתר טיידל האלבום Head Above Water באתר יוטיוב אבריל לאבין, סטפן מוקסיו, יוהאן קרלרסון, ג'ון לוין, ג'יי. אר. רותם, מיץ' אלן, כריס בייספורד Avril Lavigne - Head Above Water, Discogs (באנגלית) Avril Lavigne - Avril Lavigne, Discogs (באנגלית) Avril Lavigne, IMPORTANT TOUR ANNOUNCEMENTpic.twitter.com/LpMijo8AsG, @AvrilLavigne, ‏2020T9:07 (באנגלית)
בג"ץ לזרוביץ נגד המפקח על המזונות

בג"ץ 98/54 אויגן לזרוביץ נגד המפקח על המזונות הוא פסק דין (מיום 3 בינואר 1956) בו הורה בג"ץ לבטל את ההחלטה להגביל גידול חזירים לאזור שבו מתגוררים לא יהודים, בנימוק שהיא חורגת ממטרת החוק שמכוחו ניתנה ההגבלה. פקודת הפיקוח על המזונות, 1942, שהוצאה בתקופת מלחמת העולם השנייה לנוכח המחסור במזון שיצרה המלחמה, הסמיכה את המפקח על המזונות להוציא צווי פיקוח על כל סוגי המזון. בשנת 1954 הוציא המפקח על המזון צו איסור גידול חזירים ללא אישורו. לזרוביץ, שגידל חזירים, ביקש לקבל היתר, אך סורב בידי המפקח, ולכן עתר לבג"ץ. המפקח טען כי הוא פעל בהתאם לשיקול הדעת הניתן לו בהוראות הפקודה. בג"ץ ביטל את הצו, וקבע כי אמנם יש למפקח סמכויות על-פי הפקודה לפעול בהתאם לשיקול דעתו, אך מאחורי כל חוק יש רוח דברים. אף שלשון פקודת הפיקוח על מזונות מאפשרת למפקח לתת צו זה, תכלית הפקודה אינה מתירה זאת, משום שתכלית הפקודה היא להסדיר חלוקה צודקת של מזון לאוכלוסייה, ואילו הצו של המפקח נבע מהרצון לצמצם את גידול החזיר, ממניעים דתיים בלבד, ובכך חרג מתכלית הפקודה. פסק הדין באתר Marriage-IL בג"ץ 105/54 אויגן לזרוביץ נ' המפקח על המזונות (אבינועם הלוי), ירושלים, ניתן ב-3 בינואר 1956 ערך זה הוא קצרמר בנושא ישראל ובנושא חוק ומשפט. אתם מוזמנים לתרום לוויקיפדיה ולהרחיב אותו.
Bonez Tour 2005: Live at Budokan

Bonez Tour 2005: Live at Budokan הוא אלבום וידאו של הזמרת-יוצרת הקנדית אבריל לאבין. אלבום הווידאו יצא לאור ב-7 בנובמבר 2005, על ידי חברת התקליטים האמריקאית ברטלסמן מיוזיק גרופ. אלבום הווידאו מתעד את הופעתה של לאבין שנערכה ב-10 במרץ 2005 בהיכל ניפון בודוקאן שבטוקיו, במסגרת סיבוב ההופעות השני שלה "Bonez Tour" אליו יצאה לאבין ב-2004 על מנת לקדם את אלבומה השני. בנוסף לאלבום הווידאו עצמו, צורפה גם חוברת של המילים של כל השיר ביפנית ובאנגלית ומטען לטלפון עליו רשום את שמה של הזמרת. "He Wasn't" "My Happy Ending" "Take Me Away" "Freak Out" "Unwanted" "Anything But Ordinary" "Who Knows" "I'm with You" "Losing Grip" "Together" "Forgotten" "Tomorrow" "Nobody's Home" "Fall to Pieces" "Don't Tell Me" "Sk8er Boi" "Complicated" "Slipped Away" "Behind the Scenes" (1:57) האלבום Bonez Tour 2005: Live at Budokan באתר Discogs פוסט גראנג', רוק אלטרנטיבי, פופ-פאנק Avril Lavigne - Bonez Tour 2005 Live At Budokan, Discogs (בספרדית)
יחסי יוון–קרואטיה

יחסי יוון-קרואטיה הם יחסי החוץ בין קרואטיה ליוון. שתי המדינות כוננו יחסים דיפלומטיים ב-20 ביולי 1992. מאז נובמבר 1994 יש ליוון שגרירות בזאגרב, ולקרואטיה יש שגרירות באתונה. היחסים בין קרואטיה ליוון נחשבים למצוינים בשיתוף פעולה גבוה בין המדינות בפן הכלכלי, התיירותי והפוליטי, והתעצמו עוד יותר עם הצטרפותה של קרואטיה לאיחוד האירופי בשנת 2013. יוון הייתה תומכת מרכזית בתהליך ההצטרפות של קרואטיה לאיחוד האירופי. יחסי התרבות בין המדינות מוסדרים על ידי הסכם התרבות הבילטרלי משנת 1995. מרכז לשפה וספרות יוונית מודרנית הוקם באוניברסיטת זאגרב. קרואטיה ויוון משתפות פעולה בתיירות, עם רמה גבוהה של חילופי תיירים זה לזה. כ-16,000 קרואטים ביקרו ביוון בשנת 2012, ובשנת 2006 ביקרו קרואטיה 7,000 יוונים, מה שמעיד על עלייה משנת 2005 כאשר 5,000 יוונים ביקרו בקרואטיה. בשנת 2012 הנספח המסחרי והקונסולרי בשגרירות קרואטיה באתונה, אנה-מריה מוסילוביץ', הצהיר כי כל ההסכמים הרלוונטיים המסדירים שיתופי פעולה ותחבורה כלכליים בין יוון לקרואטיה נחתמו ונמצאים בתוקף, והסחר בין שתי המדינות מסוגל לגדול עוד יותר. המקור העיקרי לסחר בין קרואטיה ליוון מבוסס על מספר הזמנות האוניות שיבנו מספנות קרואטיות לבעלי אוניות יווניות. לקרואטיה ויוון דעות שונות על סרביה. יוון תומכת בדרך כלל בעמדתה של סרביה סביב סכסוכים מזוינים בעבר בבלקן, בעוד שקרואטיה לרוב מתחה את היחסים עם סרביה, לאחר שנלחמה בצדדים מנוגדים במלחמות יוגוסלביה והיא גם תומכת בעצמאות קוסובו. מדיה וקבצים בנושא יחסי יוון–קרואטיה בוויקישיתוף עותק בארכיון (ארכיון) "Archived copy". אורכב מ-המקור ב-24 בספטמבר 2015. נבדק ב-30 ביוני 2013. {{cite web}}: (עזרה); (עזרה)
מייקל גמבון

סר מייקל ג'ון גמבון (באנגלית: Michael John Gambon;‏ 19 באוקטובר 1940 – 27 בספטמבר 2023) היה שחקן קולנוע ותיאטרון בריטי יליד אירלנד. אחד מתפקידיו הידועים היה גילום דמותו של אלבוס דמבלדור בסדרת סרטי הארי פוטר. גמבון נולד בדבלין שבאירלנד. כשהיה בן 5 היגרה משפחתו לאנגליה והוא גדל בקמדן טאון שבלונדון. ב-1963 נבחר על ידי סר לורנס אוליבייה להצטרף לתיאטרון הלאומי הבריטי, ועד מהרה החל לגלם תפקידים ראשיים. הופעת הבכורה שלו בקולנוע הייתה ב"אותלו", סרטו של לורנס אוליבייה משנת 1965. אחרי כן שיחק בתפקידים שונים בקולנוע ובטלוויזיה, הבולט שבהם היה בסדרת הטלוויזיה "The Borderers" של ה-BBC. בתיאטרון היה ידוע במיוחד בתפקידיו במחזות של אלן אייקבורן. ב-1980 גילם את התפקיד הראשי בהפקה של "חיי גלילאו", ולאחר מכן הופיע בקביעות גם בתיאטרון הלאומי וגם ברויאל שייקספיר קומפני. בשנת 1987 זכה גמבון לשבחים רבים ולפרסי דרמה על תפקידו במחזה "מראה מעל הגשר". גמבון נחשב לשחקן אופי מוכשר והוא זכה להכרה נרחבת כשהופיע ב-1986 בסדרת הטלוויזיה "הבלש המזמר" מאת דניס פוטר, על תפקידו זה זכה בפרס האקדמיה הבריטית לטלוויזיה. תפקידו החשוב הראשון בקולנוע היה בסרט "הטבח, הגנב, אשתו והמאהב" של פיטר גרינוויי מ-1989 לצידה של הלן מירן. ב-1992 גילם את דמותו של המפקח מגרה, גיבור ספריו של הסופר ז'ורז' סימנון, בסדרת הטלוויזיה "מגרה" של רשת ITV. ב-1997 שיחק בדמות דוסטויבסקי בסרט "המהמר" של הבמאי ההונגרי קרול מאק, שנושאו הוא כתיבת הספר "המהמר". בסוף שנות התשעים הופיע בסרטי קולנוע כגון "רוקדים בלונאסה" (1998), "פלנקט ומקלין" (1999), ובסדרות טלוויזיה ביניהם "רעיות ובנות" (לפי רומן של אליזבת גסקל) בתפקיד שזיכה אותו בפרס באפטא. כישרונו הקומי התגלה בסרטים כגון "Endgame" ו-"Perfect Strangers". בשנת 2004 שיחק בחמישה סרטים: בקומדיה של וס אנדרסון "עמוק במים", בסרט הגנגסטרים הבריטי "לאייר קייק", בדרמה התיאטרלית "להיות ג'וליה" ובסרט הפנטזיה "סקיי קפטן". בסרט "הארי פוטר והאסיר מאזקבאן" גילם את דמותו של אלבוס דמבלדור, מנהל בית הספר הוגוורטס. גמבון התחיל לגלם את התפקיד אחרי מותו של ריצ'רד האריס ב-2002. ב-2005 שב וגילם את אלבוס דמבלדור בסרט ההמשך הארי פוטר וגביע האש. גמבון שב וגילם את דמות דמבלדור לאורך כל יתר סדרת הסרטים עד סיומה בשנת 2011. ב-2016 גילם את דמותו של מורטימר בסדרת ה-BBC "הכתר החלול". ב-1992 קיבל גמבון תואר CBE בשנת 1998 קיבל תואר אבירות על שמו קרוי סיבוב/פנייה במסלול התחרות של טופ גיר, אחרי שהחליק מהמסלול בפנייה זו במסגרת אתגר "הידוענים במכונית במחיר סביר" של התוכנית. נפטר בעקבות סיבוך של דלקת ריאות ב-27 בספטמבר 2023. מדיה וקבצים בנושא מייקל גמבון בוויקישיתוף מייקל גמבון, במסד הנתונים הקולנועיים IMDb (באנגלית) מייקל גמבון, באתר "אידיבי", מאגר הידע העברי לקולנוע ישראלי ועולמי מייקל גמבון, באתר AllMovie (באנגלית) מייקל גמבון, באתר Rotten Tomatoes (באנגלית) מייקל גמבון, באתר Metacritic (באנגלית) מייקל גמבון, במסד הנתונים הקולנועיים KinoPoisk (ברוסית) מייקל גמבון, באתר MusicBrainz (באנגלית) מייקל גמבון, באתר Discogs (באנגלית) ביוגרפיה של מייקל גמבון דניס מרטין, בדיוק כמו דמבלדור: מייקל גמבון סוגר חמש שנים ב"הארי פוטר", באתר nrg‏, 15 ביולי 2009 מייקל גמבון, באתר "Find a Grave" (באנגלית) השחקן מייקל גמבון הלך לעולמו בגיל 82, באתר ynet, 28 בספטמבר 2023
The Best Damn Tour: Live in Toronto

The Best Damn Tour: Live in Toronto הוא אלבום וידאו של הזמרת-יוצרת הקנדית אבריל לאבין. אלבום הווידאו יצא לאור ב-5 בספטמבר 2008, על ידי חברת התקליטים האמריקאית תקליטי RCA. האלבום מכיל הופעה של הזמרת בטורונטו מתוך סיבוב ההופעות שלה "The Best Damn Tour" אשר היה נועד לקדם את אלבומה השלישי. בארצות הברית בנוסף לגרסה הרגילה של האלבום יצא לאור גם גרסה "נקייה" שבה מצונזרות מילים בוטות. DVD "Girlfriend" "I Can Do Better" "Complicated" "My Happy Ending" "I'm with You" "I Always Get What I Want" "Best Damn Dance Break" "When You're Gone" "Innocence" "Don't Tell Me" "Hot" "Losing Grip" "Bad Reputation Video Montage" (גרסת כיסוי לשירה של ג'ואן ג'ט) "Everything Back But You" "Avril on Drums" "Runaway" "Hey Mickey" (גרסת כיסוי לשירו של טוני בסיל) "The Best Damn Thing" "I Don't Have to Try" "He Wasn't" הדרן: "Girlfriend" (רמיקס) "Sk8er Boi" מידע על האלבום The Best Damn Tour: Live in Toronto באתר MusicBrainz Avril Lavigne - The Best Damn Tour - Live In Toronto, Discogs (באנגלית) "Setlist: The Best Damn Tour - Live in Toronto" (בגרמנית). avril.de. אורכב מ-המקור ב-29 באוגוסט 2008. נבדק ב-2008-06-27. {{cite web}}: (עזרה)
וולידוליה

וולידוליה (שם מדעי: Whollydooleya) הוא סוג נכחד של יונק כיס ממשפחת נמיות הכיס, אשר חי ביבשת אוסטרליה בסוף המיוקן. סוג זה היה קרוב לשד הטסמני, אך היה גדול ממנו בהרבה. הממצא שהוביל לזיהוי יונק זה נמצא בתצורת המאובנים ריברסליי שבקווינסלנד. הוא תואר בשנת 2016, בידי קבוצת מדענים ממספר מוסדות אוסטרליים, אשר מצאו במאפייניו דמיון לנמיות הכיס. במקור הוא שויך לסוג הקנגורו הקדום אקלטדטה. בסוג זה נכלל מין אחד - Whollydooleya tomnpatrichorum. היונק קיבל את שמו על שם המקום בו נמצא - "גבעת וולי דולי" (Wholly Dooley hill) שבשטחי "ריברסליי החדשה", שבקצה האתר. השרידים שלו כללו רק שן טוחנת שנייה או שלישית. היונק הקדום היה טורף היפרקרניבור בדומה לשד הטסמני, אך ממדי השן שנמצאה היו גדולים בהרבה ומשקלו ככל הנראה כפול מהשד הטסמני שמשקלו עד 10 קילוגרם. הוא הגיע לגובה 60 סנטימטרים ולמשקל של 20 עד 30 קילוגרם, קרוב לזאב הטסמני הנכחד. באמצעות מבנה הלסתות בעלות הנשיכה האימתנית שלו הוא היה יכול להרוג חיות גדולות עוד יותר ממנו. ייתכן גם שניזון מנבלות. יונק זה הוא היצור הראשון שנחשף בשטחי "גבעת וולי דולי", אשר התגלו בידי נתוני לוויין ומהם נחשף שטח גדול עשיר במאובנים לא מוכרים של אזור שנוצרה בעת שרפה קדומה באזור ריברסליי. וולידוליה, באתר GBIF (באנגלית) discovery from ‘New Riversleigh’ – a new extinct carnivorous marsupial(הקישור אינו פעיל) (באנגלית) Archer, M.; Christmas, O.; Hand, S.J.; Black, K.H.; Creaser, P.; Godthelp, H.; Graham, I.; Cohen, D.; Arena, D.A.; Anderson, C.; Soares, G.; Machin, N.; Beck, R.M.D.; Wilson, L.A.B.; Myers, T.J.; Gillespie, A.K.; Khoo, B.; Travouillon, K.J. (2016). "Earliest known record of a hypercarnivorous dasyurid (Marsupialia), from newly discovered carbonates beyond the Riversleigh World Heritage Area, north Queensland". Memoirs of Museum Victoria. 74: 137–150